Vambola Velli-Vällik
Vambola Velli-Vällik (3. märts 1939 – 6. september 2022) oli eesti helirežissöör. 1959. aastast töötas ta Eesti NSV Tele- ja Raadiokomitees autojuhina, paari aasta pärast sai sealsamas helitehnikuks. 1970. aastast töötas stuudios Eesti Telefilm helirežissöörina. Ta on olnud enam kui poolesaja filmi, sealhulgas komöödiafilmi "Noor pensionär" helirežissöör. Eesti Kinoliidu liige 1982. aastast.